****

**REPUBLIKA HRVATSKA**

ZADARSKA ŽUPANIJA

**privlaka grb**OPĆINA PRIVLAKA

Ivana Pavla II 46.

23233 PRIVLAKA

KLASA: 008-02/18-01/01

URBROJ: 2198/28-02-18-1

Privlaka, 02. siječnja 2018. godine

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17) te članka 44. Statuta Općine Privlaka („Službeni glasnik Zadarske županije“, broj 14/09, 14/11, 10/13), a u svezi s točkom V, podtočkom 5. i točkom IX Kodeksa za savjetovanje sa zainteresiranom javnošću u postupcima donošenja zakona, drugih propisa i akata ( „Narodne novine“, broj 140/09), načelnik Općine Privlaka donosi

**ODLUKU**

**o imenovanju koordinatora za savjetovanje sa zainteresiranom javnošću**

**članak 1.**

**Zrinko Skoblar, dipl.oec.**, pročelnik Jedinstvenog upravnog odjela Općine Privlaka, imenuje se koordinatorom za savjetovanje sa zainteresiranom javnošću u Općini Privlaka.

**članak 2.**

Službeni kontakt podaci koordinatora za savjetovanje sa zainteresiranom javnošću:

* e-mail adresa: [opcina@privlaka.hr](mailto:opcina@privlaka.hr)
* telefon: 023/ 367 – 561
* telefaks: 023/ 367 – 142

**članak 3.**

Imenovana osoba iz članka 1. ove Odluke osigurava provedbu postupka savjetovanja sa zainteresiranom javnošću, sukladno Kodeksu za savjetovanje sa zainteresiranom javnošću u postupcima donošenja zakona, drugih propisa i akata ( „Narodne novine“, broj 140/09) i to:

* obavlja poslove kontakt osobe za savjetovanje sa zainteresiranom javnošću u postupcima donošenja općih akata i drugih dokumenata Općine Privlaka,
* surađuje sa službama unutar Jedinstvenog upravnog odjela koje rade na izradi općih akata i u pripremi dokumentacije za savjetovanje,
* odgovara na upite vezano za provedbu savjetovanja sa zainteresiranom javnošću,
* sastavlja izvješće o provedenom postupku savjetovanja sa zainteresiranom javnošću,
* obavlja druge poslove sukladno Kodeksu za savjetovanje sa zainteresiranom javnošću u postupcima donošenja zakona, drugih propisa i akata.

**članak 4.**

Ova Odluka stupa na snagu danom donošenja.

OPĆINSKI NAČELNIK

Gašpar Begonja, dipl.ing.